##### ROMÂNIA (nu produce efecte juridice)\*

###### JUDEŢUL MUREŞ Iniţiator,

**MUNICIPIUL TÂRGU MUREŞ PRIMAR,**

**Direcţia activităţi social–culturale, patrimoniale şi comerciale SOÓS ZOLTÁN**

**Nr. 88812 din 14.11.2022**

 **REFERAT DE APROBARE**

**privind aprobarea regulamentului privind desfăşurarea activităţii comerciale cu produse**

**şi servicii de piaţă pe raza administrativ-teritorială a Municipiului Târgu Mureş**

 Activitatea de comercializare a produselor şi serviciilor de piaţă pe raza administrativ-teritorială a Municipiului Târgu Mureş este organizată în prezent în conformitate cu prevederile H.C.L.M. Tg.Mureş nr.124/2004 şi ale H.C.L.M. Tg.Mureş nr.39/2007, care au fost modificate şi completate de-a lungul timpului prin următoarele acte normative:

 H.C.L.M. Tg.Mureş nr.370/2021, H.C.L.M. Tg.Mureş nr.158/2019, H.C.L.M. Tg.Mureş nr.131/2018, H.C.L.M. Tg.Mureş nr.53/2016, H.C.L.M. Tg.Mureş nr.233/2011, H.C.L.M. Tg.Mureş nr.36/2011, H.C.L.M. Tg.Mureş nr.401/2010, H.C.L.M. Tg.Mureş nr.157/2010, H.C.L.M. Tg.Mureş nr.87/2008,

 Nefiind nici până astăzi republicate conform modificărilor şi completărilor aprobate, astfel că procesul de autorizare a activităţilor economice este mult îngreunat, el fiind la ora actuală, în opinia noastră, unul neeficient şi care solicită din partea operatorilor economici o documentaţie mult prea stufoasă pe care aceştia trebuie să o prezinte pentru a obţine dreptul de a desfăşura activităţi economice.

 Având în vedere faptul că, verificarea de către primar, din punctul de vedere al regularităţii, legalităţii şi de îndeplinire a cerinţei - securitate la incendiu - excede competenţelor stabilite prin lege acestuia, iar responsabilitatea privind conformarea la normele de securitate la incendiu revine exclusiv beneficiarului actului de autoritate emis de primar pentru desfăşurarea activităţii de comercializare a produselor şi serviciilor de piaţă, conform prevederilor legale în materie,

 Ţinând seama de faptul că, operatorii economici au obligaţia de a îndeplini condiţiile de funcţionare prevăzute de legislaţia specifică în domeniul sanitar, sanitar-veterinar, protecţiei mediului şi protecţiei muncii, anterior desfăşurării activităţii economice, care de asemenea exced competenţelor stabilite prin lege primarului,

 În vedereaasigurării şi dezvoltării unui sistem de baze de date privind reţeaua şi tipurile de distribuţie ale unor servicii de piaţă care răspund necesităţilor de consum ale consumatorilor, necuprinse în O.G. nr.99/2000 privind comercializarea produselor şi serviciilor de piaţă, republicată, cum ar fi cele din sectorul hotelier, din domeniul serviciilor de asigurare şi birouri de schimb, al agenţiilor imobiliare, turistice, de publicitate şi de design,

 Considerăm că este necesară simplificarea, pe de o parte, a documentaţiei necesară în vederea emiterii actului administrativ pentru comercializarea produselor şi serviciilor de piaţă, iar pe de altă parte, reducerea numărului acestor acte administrative necesare pentru ca operatorul economic să desfăşoare activitate economică, de la 7 tipuri instituite la numai 3 tipuri propuse.

Pentru aceste motive, propunem:

 \* Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de **art. 129, art. 139** din **O.U.G. nr. 57/2019 privind Codul Administrativ.**

 Aprobarea „Regulamentului privind desfăşurarea activităţii comerciale cu produse şi servicii de piaţă pe raza administrativ-teritorială a Municipiului Târgu Mureş”.

**Aviz favorabil al**

**Direcţiei activităţi social-culturale, patrimoniale şi comerciale,**

**Director executiv adjunct,**

**Hetrea-Stan Alina**

 **Întocmit,**

 **Lucian Olaru**